มันนี่ทูเดย์
ธนาคารแห่งประเทศไทย (ธปท.) รายงานฐานะเงินทุนสำรองระหว่างประเทศ ณ วันที่ 26 มิ.ย. อยู่ที่ 1.603
4 ก.ค. 2558

ทุนสำรองลดฮวบ 2,200 ล้านเหรียญสหรัฐ 
ธนาคารแห่งประเทศไทย (ธปท.) รายงานฐานะเงินทุนสำรองระหว่างประเทศ ณ วันที่ 26 มิ.ย. อยู่ที่ 1.603 แสนล้านเหรียญสหรัฐ (ราว 5.416 ล้านล้านบาท) ลดลง 2,200 ล้านเหรียญสหรัฐ (ราว 7.43 หมื่นล้านบาท) หากคิดอัตราแลกเปลี่ยนปัจจุบันที่ 33.77 บาท/เหรียญสหรัฐ ขณะที่ฐานะซื้อเงินตราต่างประเทศล่วงหน้าสุทธิ (ฟอร์เวิร์ด) อยู่ที่ 1.82 หมื่นล้านเหรียญสหรัฐ ลดลงจากสัปดาห์ก่อนหน้าที่ 1.75 หมื่นล้านเหรียญสหรัฐ ส่งผลให้ทุนสำรองระหว่างประเทศสุทธิรวมแล้ว อยู่ที่ 1.785 แสนล้านเหรียญสหรัฐ
นักวิเคราะห์คาดว่า ระดับทุนสำรองที่ลดลงน่าจะเป็นผลจากการตีราคามูลค่าสินทรัพย์ในทุนสำรองประเทศ เนื่องจากเงินบาทอ่อนค่าลง นอกจากนี้อาจจะเป็นเพราะทางการทยอยลดการถือครองเงินเหรียญสหรัฐในทุนสำรองลงด้วย
สำหรับฐานเงินหรือเงินสดหมุนเวียนในมือภาคเอกชนบวกเงินฝากสถาบันการเงิน ที่ ธปท. อยู่ที่ 1.471 ล้านล้านบาท เพิ่มขึ้น 1.466 ล้านล้านบาท สะท้อนสภาพคล่องเงินสดในระบบเพิ่มขึ้น